Document ID: 31994D0149

NEUVOSTON PÄÄTÖS,
tehty 7 päivänä maaliskuuta 1994,
Euroopan yhteisöjen ensimmäisen oikeusasteen tuomioistuimen perustamisesta tehdyn päätöksen 88/591/EHTY, ETY, Euratom muuttamisesta tehdyn päätöksen 93/350/Euratom, EHTY, ETY muuttamisesta (94/149/EHTY, EY)
EUROOPAN UNIONIN NEUVOSTO, joka
ottaa huomioon Euroopan yhteisöjen ensimmäisen oikeusasteen tuomioistuimen perustamisesta tehdyn päätöksen 88/591/EHTY, ETY, Euratom muuttamisesta 8 päivänä kesäkuuta 1993 tehdyn päätöksen 93/350/Euratom, EHTY, ETY () ja erityisesti sen 3 artiklan,
sekä katsoo, että
siten muutetun päätöksen 88/591/EHTY, ETY, Euratom () nojalla ensimmäisen oikeusasteen tuomioistuimella on toimivalta ratkaista käytännössä kaikki luonnollisten henkilöiden tai oikeushenkilöiden nostamat kanteet,
Euroopan hiili- ja teräsyhteisön perustamissopimuksen ja Euroopan yhteisön perustamissopimuksen mukaisesti polkumyynti- ja tukipalkkiotapauksissa toteutettavien kauppaa suojaavien toimenpiteiden osalta päätöksen 93/350/Euratom, EHTY, ETY voimaantuloa siirrettiin myöhempään ajankohtaan, ja
ottaen huomioon tämän jälkeen tapahtuneen kehityksen olisi vahvistettava tarkoitetun päätöksen kyseisen osan voimaantulopäivämäärä,
ON PÄÄTTÄNYT SEURAAVAA:
1 artikla
Korvataan päätöksen 93/350/Euratom, EHTY, ETY 3 artiklan toinen virke seuraavasti:
"Kuitenkin siltä osin kuin kyse on kanteista, jotka luonnolliset henkilöt tai oikeushenkilöt ovat nostaneet EHTY:n perustamissopimuksen 33 artiklan toisen kohdan, 35 artiklan ja 40 artiklan ensimmäisen ja toisen kohdan nojalla ja jotka koskevat kyseisen perustamissopimuksen 74 artiklan soveltamiseen liittyviä säännöksiä, ja siltä osin kuin kyse on kanteista, jotka luonnolliset henkilöt tai oikeushenkilöt ovat nostaneet EY:n perustamissopimuksen 173 artiklan neljännen kohdan, 175 artiklan kolmannen kohdan ja 178 artiklan nojalla ja jotka koskevat kyseisen perustamissopimuksen 113 artiklassa tarkoitettuja polkumyynti- ja tukipalkkiotapauksissa toteutettavia kauppaa suojaavia toimenpiteitä, sen voimaantulopäivämääräksi vahvistetaan 15 päivä maaliskuuta 1994."
2 artikla
Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tehty Brysselissä 7 päivänä maaliskuuta 1994.

Labels: 11
4
19
10
15